पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। स्कूल व कॉलेजों से अनुबंधित बसों को अब पैसेंजर टैक्स में छूट नहीं मिल पाएगी। इस बसों से भी उतना ही टैक्स वसूला जाएगा जितना फैक्टरी बसों पर लागू है। सिर्फ स्कूल की खुद की बसों को ही पैसेंजर टैक्स में छूट दी जाएगी। नियम पूरे प्रदेश में लागू किया जा रहा है। ऑडिट आपत्ति के बाद परिवहन विभाग ने ग्वालियर की 327 बसों के ऑपरेटरों से 2.12 करोड़ का बकाया टैक्स वसूलने की प्रक्रिया शुरू कर दी है। शहर के स्कूल-कॉलेजों में लगभग 70 फीसदी बसें अनुबंध के आधार पर चल रही हैं।
परिवहन विभाग ने शहर के सभी स्कूल बस ऑपरेटर व स्कूल संचालकों को नए शिक्षा सत्र में अनुबंधित बसों में टैक्स छूट नहीं दिए जाने की सूचना दे दी है। स्कूल बसों पर टैक्स छूट के तहत अब तक हर तीन माह के लिए प्रति सीट 30 रुपए टैक्स वसूल किया जाता रहा है। स्कूल की खुद की बस व ऑपरेटरों की बस पर एक ही दर से टैक्स लिया जाता था।
फैक्टरी में अनुबंधित बसों पर परिवहन विभाग तीन माह के लिए प्रति सीट 600 रुपए की दर से टैक्स वसूल करता है। ऑडिट टीम ने आपत्ति जताते हुए कहा है कि स्कूल से अनुबंधित बसों पर वही नियम लागू होना चाहिए जो फैक्टरी बसों पर लागू है। स्कूल की खुद की बसों पर ही टैक्स की छूट दी जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn